钦定古今图书集成/理学汇编/文学典/第090卷 > 罗蒙正
## 钦定古今图书集成/理学汇编/文学典/第090卷 > 罗蒙正

按《广东通志》：“蒙正，字希吕，其先庐陵人。父稽叔，游学
至新会，因家焉。蒙正幼颖强学，从肇庆罗斗明学诗，
遂以诗名邑中。县令沈寿开古冈书院，礼之，承学者
倾一时矣。寻檄为高州学正，秩满，避地郡城，宪吏赵
武荐授南恩州教授。州判吴元良素闻其名，相见甚
欢。时元良有意割据一方，欲倚为图画，蒙正心知其”
意，因以诗谢。亡何卒，元良收葬焉。